**Proiect**

|  |
| --- |
| **GUVERNUL REPUBLICII MOLDOVA**  **H O T Ă R Î R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** |

**pentru aprobarea Regulamentului cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării programului „Credite pentru conservarea energiei”,**

**finanţat şi implementat de Corporaţia Financiară**

**Nordică de Mediu (NEFCO)**

În temeiul art.1 din Legea nr.269/2023 cu privire la acordarea facilităţilor fiscale şi vamale la importul şi/sau livrările de mărfuri şi/sau servicii destinate implementării programului „Credite pentru conservarea energiei”, finanţat şi implementat de Corporaţia Financiară Nordică de Mediu (NEFCO), (Monitorul Oficial al Republicii Moldova, 2023, nr.373-375, art. 648), Guvernul

**HOTĂRĂŞTE:**

1. Se aprobă Regulamentul cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării programului „Credite pentru conservarea energiei”, finanţat şi implementat de Corporaţia Financiară Nordică de Mediu (NEFCO)”, (se anexează);

2. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

**Contrasemnează**

**Ministrul finanțelor Petru Rotaru**

**Ministrul energiei Victor Parlicov**

Aprobat

*prin* Hotărârea Guvernului

*nr.\_\_\_\_\_/2023*

**REGULAMENT**

**cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării programului „Credite pentru conservarea energiei”, finanţat şi implementat de Corporaţia Financiară Nordică de Mediu (NEFCO)”**

**1**. Prezentul Regulament stabilește modul de aplicare a facilităților fiscale și vamale la importul și/sau livrările de mărfuri și/sau servicii destinate implementării programului „Credite pentru conservarea energiei”, finanţat şi implementat de Corporaţia Financiară Nordică de Mediu (NEFCO)”, (în continuare - program), și anume:

1) aplicarea scutirii de taxa pe valoarea adăugată (în continuare – T.V.A.) fără drept de deducere, de accize, de taxa vamală, de taxa pentru efectuarea procedurilor vamale, de taxa pentru mărfurile care, în procesul utilizării, cauzează poluarea mediului la importul de mărfuri și/sau servicii destinate implementării programului;

2) aplicarea scutirii de T.V.A. cu drept de deducere, de accize, de taxa pentru mărfurile care, în procesul utilizării, cauzează poluarea mediului la livrărilede mărfuri și/sau servicii destinate implementării programului.

**2**. Serviciul Vamal acordă scutirea de T.V.A. fără drept de deducere, de accize, de taxa vamală, de taxa pentru efectuarea procedurilor vamale la vămuirea mărfurilor importate destinate implementării programului. Documentele confirmative pentru aplicarea scutirii de drepturi de import sunt:

1) scrisoare pe blancheta oficială emisă de către Ministerul Energiei, în care se indică:

a) denumirea acordului;

b) denumirea programului;

c) denumirea beneficiarului programului;

d) valoarea în vamă a mărfurilor și cantitatea acestora.

2) factura fiscală (invoice);

3) copia contractului de achiziție a mărfurilor.

**3**. Aplicarea scutirii de T.V.A. fără drept de deducere la efectuarea importului de servicii se confirmă în baza următoarelor documente:

1) scrisoarea pe blancheta oficială emisă de către Ministerul Energiei, în care se indică:

a) denumirea acordului;

b) denumirea programului;

c) denumirea beneficiarului programului;

d) denumirea serviciilor.

2) factura fiscală (invoice) sau documentele aplicate în practica internaţională sau cele prevăzute de contract, potrivit prevederilor art.12 alin.(3) din Legea contabilităţii şi raportării financiare nr.287/2017.

**4.** Scutirea de T.V.A. cu drept de deducere, de accize, de taxa pentru mărfurile care, în procesul utilizării, cauzează poluarea mediului se aplică mărfurilor și/sau serviciilor livrate pe teritoriul țării, destinate implementării programului.

Pentru mărfurile accizate sau anterior importate fără scutirea de taxa pentru mărfurile care în procesul utilizării cauzează poluarea mediului, ce se livrează pe teritoriul Republicii Moldova pentru implementarea programului, restituirea accizelor furnizorilor autohtoni și/sau a taxei pentru mărfurile care în procesul utilizării cauzează poluarea mediului nu se acordă.

**5.** Furnizorii/prestatorii livrează pe teritoriul Republicii Moldova mărfuri și/sau servicii cu aplicarea scutirii de T.V.A. cu drept de deducere, de accize, de taxa pentru mărfurile care, în procesul utilizării, cauzează poluarea mediului în baza scrisorii pe blancheta oficială emisă de către Ministerul Energiei, care confirmă faptul că mărfurile/serviciile respective sunt destinate implementării programului.

Scrisoarea pe blancheta oficială emisă de către Ministerul Energiei va conține următoarele elemente:

a) denumirea acordului;

b) denumirea programului;

c) denumirea beneficiarului programului;

d) denumirea și cantitatea mărfurilor sau denumirea serviciilor.

**6.** Mărfurile, serviciile destinate implementării programului, procurate de la agenții economici rezidenţi aflaţi pe teritoriul Republicii Moldova care nu au relaţii fiscale cu sistemul ei bugetar, la trecerea prin posturile vamale interne de control, se scutesc de T.V.A. fără drept de deducere, de accize, de taxa vamală, de taxa pentru efectuarea procedurilor vamale, de taxa pentru mărfurile care, în procesul utilizării, cauzează poluarea mediului. Documentele confirmative pentru aplicarea scutirii sunt următoarele:

1) pentru mărfuri – documentele specificate în punctul 2;

2) pentru servicii – documentele specificate în punctul 3 subpunctul 1).

**7.** Subiecţii impunerii cu T.V.A. ce efectuează livrări de mărfuri şi/sau servicii destinate implementării programului, scutite de T.V.A. cu drept de deducere, beneficiază de dreptul la restituirea T.V.A. în conformitate cu prevederile articolului 101 alin.(5) din Codul fiscal nr.1163/1997. Solicitarea restituirii sumei T.V.A. se efectuează prin depunerea la Serviciul Fiscal de Stat a cererii de modelul stabilit în anexa nr.1 la Regulamentul privind restituirea taxei pe valoarea adăugată, aprobat prin Hotărîrea Guvernului nr.93/2013. În cererea de restituire subiecții impunerii cu T.V.A. menționează, în mod obligatoriu, suma T.V.A. solicitată spre restituire și prezintă următoarele documente şi/sau informaţii:

1) declaraţiile privind T.V.A. cu reflectarea sumei T.V.A. solicitată spre restituire;

2) registrele de evidenţă a livrărilor şi procurărilor în care sînt înregistrate operaţiunile de livrare şi procurare;

3) copia contractului, în baza căruia au fost efectuate livrări scutite de T.V.A. cu drept de deducere;

4) în cazul prestării serviciilor şi lucrărilor – actele de executare a lucrărilor;

5) facturile fiscale (invoices) pentru livrările scutite de T.V.A. cu drept de deducere;

6) scrisoarea emisă pe blanchetă oficială de către Ministerul Energiei, care confirmă că mărfurile/serviciile scutite de T.V.A. cu drept de deducere sunt destinate implementării programului.